بسم الله ان الحمد لله تعالى نحمده ونستعين به ونستغفره ونعوذ بالله تعالى من شرور انفسنا وسيئات اعمالنا. من يهد الله تعالى فلا مضل له ومن يضلل فلا هادي له
اه طيب ان الحمد لله تعالى نحمده ونستعين به ونستغفره. ونعوذ بالله تعالى من شرور انفسنا سيئات اعمالنا. من يهد الله تعالى فلا مضل له. ومن يضلل فلا هادي له. واشهد ان لا
لا اله الا الله وحده لا شريك له. واشهد ان محمدا عبده ورسوله. اما بعد فان اصدق الحديث كتاب الله تعالى. واحسن الهدي هدي محمد صلى الله عليه واله وسلم. وشر الامور
محدثاتها وكل محدثة بدعة وكل بدعة ضلالة وكل ضلالة في النار اللهم صل على محمد وعلى ال محمد كما صليت على ابراهيم وعلى ال ابراهيم في العالمين انك حميد مجيد
وبارك على محمد وعلى ال محمد كما باركت على ابراهيم وعلى ال ابراهيم في العالمين انك حميد مجيد. فلا زلنا مع صحيح الامام ابي عبد الله صحيح البخاري لو انصفوه لما خض الا بماء الذهب
ليس لان مؤلفه في الذروة من الفهم والتوفيق. ليس هذا فقط. ولكن لان ان اهل العلم اجتمعوا على انه افضل كتاب حتى قال الامام النسائي احمد بن شعيب النسائي صاحب السنن المشهورة. قال ليس في هذه الكتب
افضل من كتاب محمد بن اسماعيل ودي شهادة يعني الامام النسائي يعني معدود من النقاد الكبار. حتى قال الدارقطني لا افضل عليه احدا من اهل عصره كان قمة الامام النسائي ده وانا تصديت لشرح سننه وآآ تخريجها
الوقوف على كنوزها من زمان يعني حوالي عشرين سنة. وصلت الى كتاب الجنائز ثم توقفت. ولم ينشر منها هذا التراث غير مجلدين اثنين. لما استقرأت سننه وجدت نفسي امام كبير لا سيما فيما يتعلق باختلاف الاسانيد والترجيح. وكانوا قديما يرجحون بالاشارة
يعني ودي مشكلة صحيح البخاري ايضا كل كسير من كلامه يكون بالاشارة. فيدخل واحد مخه تخين على الكتاب. عايز يفهم مش عارف يفهم فيتهم الكتاب لا يعرف كيف صنف الامام كتابه. لكن على اي حال
الامام النسائي قال هذا افضل كتاب وكذلك ابن خزيمة امام الائمة ويقال له الاستاذ وقليل من الذين اه من العلماء اخذ لفظ الاستاذ. الاستاذ مش زي ايامنا كده. الاستاز كده ممتهن وبتاع. لأ
لم يكن يلقب بلقب الاستاذ الا من حصل ثمانية عشر علما. فيقوم يقول لك ده الاستاذ حاجة فخمة يعني. فابن خزيمة ايضا اتفضل صحيح البخاري ودول كلهم ائمة لهم كتب
وهم في نفس طبقة الامام البخاري يعني النسائي مثلا ادرك كثير من شيوخ البخاري وروى عنهم. الا الطبقة الاولى بس عند البخاري. الطبقة الاولى اللي عند البخاري الذين اوصلوه للتابعين البخاري فقط هو اللي وصل لهم. اما من اول مسلم وانت نازل لا ما فيش حد ادرك الطبقة الاولى
الطبقة الاولى زي مسل مكي بن ابراهيم زي محمد بن عبدالله الانصاري زي آآ الفضل ابن كين آآ ابو نعيم الفضل ابن كين زي الفريابي محمد ابن يوسف ريابي. آآ زي خلات ابن يحيى. دول وصلوه للتابعين
على طول اللي هي الاسانيد الثلاثية عند البخاري زي سلمة بن الاكوع مثلا اسانيده ثلاثية من طريق مكي بن ابراهيم الطبقة دي بس اللي البخاري ادركها. من الائمة الستة. ويشترك مع الامام احمد بن حنبل فيها
واحمد بن حنبل ده من مشايخ البخاري يعني كأن البخاري يتساوى مع احمد بن حنبل فهذه الايه؟ فهذه طبقة من الشيوخ لكن النسائي ابن خزيمة ابو داوود ابو داوود برضو ادرك آآ يعني قليل اقل من البخاري طبعا. لكن عنده شيوخ عوائل
لكن على اي حال آآ الائمة دول يشتركون مع البخاري في نفس الطبقة. ويشهدون لكتاب محمد بن اسماعيل بهذا قلت لكم في المرة الماضية ان البخاري ظل ستة عشر عاما
يصنف كتابه ومن الغريب انه ما وضع حديثا في هذا الكتاب الا اغتسل وصلى ركعتين. يعني عدد احاديث الكتاب بدون المكرر في حدود الفين وسبعمية قريب من تلت تلاف يعني
يبقى صلى كام ركعة يعني قل خمستلاف ركعة خمس تلاف ونص واغتسل كم مرة؟ زيهم تمام؟ وحول تراجم كتابه ما بين قبر النبي صلى الله عليه وسلم والروضة يعني عنده استعداد ايماني. يعني كان يتدين
بهذا ما كانش مجرد واحد عايز يألف كتاب من كتابا من الكتب ويضع فيها موهبته او يضع فيها رأيه كان يتدين بهذا وقيل له مرة في ان يملي قال ليس لي نية. ما لوش نية مش ما لوش نفس
زي عندنا كده لأ لم يعقد نيته انه يملي ليل سيملي حديثا للنبي عليه الصلاة والسلام. وكان يقول انا منذ عقلت ما رويت حديثا الا عملت به حتى الامام احمد بن حنبل يعني كان هذا ديدنه دائما. يتدين على طول بالحديث. حتى لما روى
ان ابا طيبة الحجام ان النبي صلى الله عليه وسلم آآ ابو طيبة ده حجمه استدعى الحجاب معناه لم يكن راغبا في الحجامة وليس لها داعي انتم تمام؟ حجمه واعطاه اجره عشان ينفذ الحديث. لان الحديث كده ان النبي عليه الصلاة والسلام حجمه ابو طيبة واعطاه اجره
العمل بالادلة فيه لذة لا يعرفها الا من عاناها. لذة ومتعة كل حاجة توصلك تعمل بها. اعمل باي شيء منها لا تدع الادلة تدع الادلة تمر عليك الا وقد اخذت بنصيبك منها
ما الصحابة ليه ؟ كان الدين سهل عندهم وكانوا يعني آآ الدين عندهم زي النفس. ما فيش فيه اطلاقا اي مشقة. يعني هم الاطباء يقول لك لو لو احسست بمشقة في شيء يبقى
في علة عايز تبلع حسيت ان البلع مش مزبوط يبقى عندك علة انت ما يبقاش عندك علة وما تحسش بحاجة فمهما احسست بشيء يبقى العلة موجودة على طول احنا عندنا علل كثيرة
كثير من الناس يتصل بي يقول لي انا عندي مخاصمة مع فلان ومخاصمه بكلموش وابويا وامي في اخواتي وجيراني ماذا افعل هو عارف كويس ماذا يفعل هو في حد آآ ما يعرفش آآ في في هذه المسائل ماذا يفعل
لا الادلة في هذا مشهورة يعني يعرفها كثير من الناس قال له طيب يعني خد اية من القرآن. الكنز المفتاح اللي يحفظ لك حسناتك هو النبي عليه الصلاة والسلام مش مش قال ان العبد ليبلغ بحسن خلقه درجة الصائم القائم
الصائم الذي لا يفطر والقائم الذي لا يفتر لا يمل بحسن الخلق. ليه؟ لان المسألة حساب. احسبها النبي عليه الصلاة والسلام قال في الحديث المشهور اتدرون من المفلس قالوا الذي لا متاع له ولا دينار
قال لا. المفلس رجل له حسنات. اجتهد. يصوم في عز الحر يقوم في عز البرد عنده مجاهدات وعنده صدقات وبيحج كل سنة ويعتمر بس سيء الخلق سريع الغضب يتعدى على خلق الله
لأ ده ده هذا الرجل يأتي وقد شتم هذا ضرب هذا سفك دم هذا فيأخذ هذا من حسناته وهذا من حسناته. فاذا فنيت اخذا من سيئاتهم ثم طرحت عليه ثم طرح في النار
الاحمق الذي يسلط الناس على حسناته التي تعب فيها ده انسان احمق بكل ما تحمله الكلمة من معاني هو بيفلس ليه مزالم ظلم العباد. عشان كده انا مشفق على شباب اللي بيدخلوا على الانترنت ويكتبوا الشتائم والكلام ده
والله العظيم هؤلاء سيقومون يوما لرب العالمين مفلسون اعظم شيء الاعتداء الاعراض. النبي عليه الصلاة والسلام قال ان اكثر ما يدخل الناس الاجوفان الفم والفرج ياكل حرام وفيه لسان زي المبرد
يقرض اعراض الخلق ليه يا ابني ليه مبسوط انك تشتم واحد وتقرض عرضه والكلام ده انت مستفيد ايه طلعت طائفة من حسناتك على طول. طلعت في حسابي المشتوم على طول
ويوم القيامة ما فيش حد بيرحم حد ولا حد يقول له خد ولا الكلام ده. اطلاقا اطلاقا يبصرونهم يود المجرم لو يفتدي من عذاب يومئذ ببنيه. ولاده اللي عمال ياكل حرام وعمال يرتشي وعمال يجيب لهم
جم فلل وما يطلعش زكي عشان يعملوا مصانع والكلام ده. اخر متعة يرميهم في النار على طول وصاحبته واخيه. لحد ما يصل به الحال انه عايز يدخل العالم كله جهنم بس هو ما يدخلش
لا الكلام ده الكلام ده مش هيحصل فبدل ما انت قاعد عمال تشتم الناس وتطلع حسناتك كلها وبعض الناس يعني ممكن ما يبقاش حسنات ما بقالوش حسنات. يعني مسلا لو واحد مسلا واخد آآ بوبي
كلب كده ومعه ومش عارف ايه. كل يوم ينقص من اجره قيراط وفي حديث قيراطين طب هو عمل ايه المسكين ده؟ لا عنده قيراط ولا ولا ميتة حتى فكل ده عبارة عن سياد بتتحط عليه
حسن الخلق يمضي الى الله عز وجل وليس له خصوم هي دي بقى ده اللي طلعه فوق ليس له خصوم حسنة اللي بيعملها تفضل زي ما هي ما فيش حد ياخدها
ولا يسلط عليهم حسن الخلق ده ده درجة عالية جدا جدا. التي تورث سلامة القلب. حسن الخلق فعشان كده يعني بنبه اخوانا اللي مبسوطين اوي يعملوا تغريدات ويدخلوا يشتموا ويعملوا تعليقات على طول ما الخبر
ينزل من هنا تلاقي تلتميت تعليق. على طول قاعدين ليل نهار على الجهاز الملعون ده. فانا يعني آآ ببصر اخواني بهذا فارجع الى البخاري رحمة الله عليه وقل ان الائمة دول
كان لهم نية وعلى رأسهم الامام البخاري والامام احمد. ده كانت مسألة سهلة جدا عندهم. من كتر استعمال الادلة بقت سهلة عندهم. الصحابة كانوا كده ما فيش واحد يشعر بمشقة في حاجة. الدين يحتاج الى بذل معين لحاجة يدخل
لا يلوي على شيء فمن كثرة عملهم بالادلة بقت زي النفس. ما عندهمش مشكلة. احنا عندنا مشكلة مشكلة زي ما باقول لكم لما يتصل بي كثير من الناس ودي ظاهرة ملحوظة بالنسبة للي بيتصلوا به يعني
عندهم مشكلات ومش عارفين يتنازلوا عن الكبر او نفسهم تأبى عليهم. الاية الكنز بقى ادفع التي هي احسن فاذا الذي بينك وبينه عداوة كانه ولي حميم. وانت عارف بالتي هي
فيها نوع من الملاحاة فيها نوع من الملاحاة. ادع الى ربك ايه ادعوا الى سبيل ربك بالحكمة والموعظة الحسنة وجادلهم بالتي هي بالتي هي احسن. ليه؟ لان فيه طرف اخر عايز يغلبك
والنفس الحقيقة حظها بيبقى كبير في باب المجادلات انت تنازرني عايز تغلبني لأ ما تغلبنيش وحاور بيك وادور والكلام ده. زيه وراودته التي هو ففي بيتها التي هو في بيتها. يعني متمكنة وصاحبة قرار
فيدفع بالتي هي احسن. فاذا الذي بينك وبينه عداوة كانه مش كان وليا حميما كانه ولي حميم. يعني هو في ظاهره ولي حميم. حتى وان كان يبطن لك كراهة. ازاي بقى
لك حشمة ما يعرفش يعتدي عليك. هيلاقي الف واحد يضربوه. وبهدلوه. عشان انت لك حشمة فهو مغلوب. لازم يظهر مودتك. والا الدنيا هتتقلب عليه. وهذه الحشمة الكبيرة لا تأتي الا بثمن
وما يلقاها الا الذين صبروا وما يلقاها الا ذو حظ عظيم يغبط ما يعرفش يوصل للمرتبة دي الا واحد مستواه عالي اوي وهذا لم يأخذ هذه المنزلة الا بصبره على اذى الناس وبذله الود. والحقيقة
في واحد اعرابي عربي يعني لخص القصة دي كلها في كلمتين قال له واحد بيسأله قال له ما هو حسن الخلق؟ كلمتين والله لكنهم طلعوا يعني كده فلتة قال كف الاذى
وبذل الندى كلمة ونص بس جابتها كف الاذى وبذل الندى. هو ده حسن الخلق. اللي ما يعرفش يعمل دول يبقى مش حسن الخلق يكف اذاه عن الخلق ومش كده بس ويديهم. اي بني ادم عنده ايمان بالاخرة والجزاء
والثواب لا يتردد اطلاقا في ان يفعل هذا. فالائمة البخاري وغيره كانوا بيستعملوا الادلة بسم الله. كانوا تعملون الادلة. عشان كده ما كانش عندهم مشكلة في انه يصلي آآ ست الاف ركعة. مسلا
ليه؟ كانت حياتهم كده. فالامام البخاري كان عنده نية. وظهرت نيته في آآ قيمة كتابة. انت عارف كل انسان ناجح بيبقى له اعداء. بالزات من اهل كار واحد اتنين مؤلفين زي بعض. اتنين محدسين زي بعض. اتنين فقهاء زي بعض. اتنين مش عارف ايه زي بعض. تلاقي فيه تحاسن
كما قال ابن عباس العلماء اشد تغايرا من التيوس في زروبها. التيس في الزريبة. شف بينطق على طول في حسد لان من يمتلك الحجة يمتلك القلب. عشان كده قالوا العلماء
لهم هيبة وحشمة افضل من السلطان اه السلطان ممكن يوقفك وتحط عينيك في الارض وحاضر يا فندم وتؤمر يا فندم وقلبك بيلعنه. العالم لأ العالم عشان عاملين دول ادلة فمسلط على القلب
وجحدوا بها واستيقنتها انفسهم ظلما وعلوا يبقى انت بتقهره بالحجة. من يملك الحجة يملك القلب على طول. والعلماء شغلتهم كده انهم بامتلاكهم للادلة والتنزير يمتلكون نواصي قلوب الناس. فبيبقى فيه نوع من التغاير
بينهم شيء طبيعي ان تلاقي اعداء للبخاري يعني مسلا رجاء الحافظ رجاء ابن مرجى احد الحفاظ الكبار وحتى اسمه رجاء الحافظ كده. اول ما تسمع رجاء الحافظ تقول ده الراجل ده باقعة في الحفظ يعني
عشان كده جابوا يعني افضل صفة فيه وحطوها له يعني في المتأخرين احنا عندنا كده. يقول لك قال الحافظ يبقى مين ابن حجر عسقلن يعني مش محتاج. قال شيخ الاسلام يبقى ابن تيمية دي حاجة فخمة قوي يعني. مش محتاج اسميه
الدنيا كلها عارفة اللقب ده. كان برضو عنده شوية كده نزل في بلد البخاري اظن في نيسابور او وبعدين آآ تلات ايام قعد في البلد بيطمع في لقاء البخاري. فلما ما جاش في تلات
كان ما قابلوش قال يبدو ان ابا عبدالله لم يرانا اهلا للقائه. يلا بنا عليه وانطلق هو مجموعة من الحفاز يعني على البخاري. سلم عليه وبتاع وبعدين كعادة العلماء زمان يعني
قبل ما يقعدوا يتنازروا. يتنازروا مش يجروا شكل بعض. لأ انا عندي فايدة عايز اديها لك وانت عايز فايدة تديهاني وبتاع ونتداول الفوائد يعني. اللي هي المذاكرة او المناظرة او كده يعني
فقال له كم تروي في العمامة عندك كم حديس في العمامة وفضلها وشكلها والكلام ده ؟ طبعا لم يصح حديثي فضل الامام خالص يعني. لكن في باب المذاكرة كانوا بيجيبوا الحاجات الغرائب دي اللي هي ايه تميز واحد على واحد
يعني من من افتكر دلوقتي من اللطائف ان الطبراني الامام الطبراني سليمان بن احمد صاحب المعاجم المشهورة كان يناظر ابا بكر الجعابي. ابو بكر الجعابي ده كان حاجة عالية اوي في الحفظ يعني. الوزير
قال لهم ايه؟ انتم طالما انكم قعدتم كده وانتم بقى ناس كده يلا اتنازروا مع بعض. الطبراني مشهور بانه بيجيب الغرائب يعني المعجم الاوسط بتاعه كنز كنز انا لي اهتمام خاص بالمؤدب الاوسط. والمعجب الصغير برضه بتاعه كنز برضه. مرتبه على
اسماء شيوخه. الواجب الصغير روى فيه حديثا واحدا لكل شيخ لقيه عدد شيوخه الف ومية وكسر لكل شيخ حديس واحد. آآ الاوسط الموجه الاوسط زي الصغير بس مش يروي حديسا واحدا فقط لكل شيء. طائفة من غرائب احاديثه يعني
فالطبراني يجيب له حديس على ناحية كده ابو بكر الجعاب يجيب له حارس على ناحية ده ما يعرفش ده ما يعرفش. فقال لهم بقى شوفوا بقى. انتم كده استويتم مع بعض
مش عارفين نفضل حد على حد. الطبراني يغلبه بالحفز وابو بكر الجعاب يغلبه بدهائي قال له خلاص طالما استويته كده بقى ايه عايزين بقى نخلص الموضوع. فابو بكر الجهابي قال عندي حديث ليس في الدنيا الا عندي
الطبراني قال له ما هو؟ قال له حدثنا ابو الفضل ابو الحباب ايوة ابو الحباب قال حدثنا سليمان ابن احمد قال حدثنا فلان عن فلان وفلان. طب ربنا قال له انا سليمان الباحة. ها فخذه عني عاليا. بدل ما ترويه
الفضل عني لأ خده مني كده تمام؟ فاجأه بهذا. دي كانت بتبين فضل عالم على عالم. دي كانت آآ فخجل ابو بكر الجعابي وصاحب الوزارة قال وددت لو انني الطبراني وفرحت كفرحي
فكانوا لو فيه حديث منكر غريب كده على ناحية في بلد ممكن يركب له ايام ولائل يروح يركب ويجيبه فكانوا في المذاكرات والمناظرات يجيبوا الاحاديث الغرائب كده. فرجاء المرة دي بيقول له يعني عندك كم حديث في العمامة؟ قال له هات اللي عندك
واحد واتنين وتلاتة سبعتاشر. قال هزا اخر ما عندك قال نعم فالبخاري جاب عليه سبعين ده سبعتاشر ده اخر حاجة عنده. ده البخاري جاب له سبعين. ثم حانت من البخاري التفاتة
بص لوش الراجل وشه قلب اتغير قال فسكت. سكت رعاية له. والا كان عنده اكتر كان ممكن يايه؟ يبتدي يسرد والكلام ده هذا الامام الكبير اللي الناس السفهاء مش عارفين قيمته
ولم يتسافاه عليه الا لهوان العلماء وقلة بضاعتهم في معرفة قيمة هذا الكنز الكبير احنا علم الحديث مهمل ممكن تلاقي عندنا فقهاء كبار وعندنا لغويون كبار وعندنا فرائضيون كبار لكن ما عندناش محدثين كبار
بكل اسف ليه المعاهد العلمية وبما فيها الازهر كمعهد علمي اهملوا تماما جانب الحديث طلعوا لي الازهر ده العريق ده كله طلع لي كم عالم يشار اليه بالبنان وقال هذا العالم ازهري
انا عارف ان في ناس فضلاء في الازهر. وفي ناس على مستوى عالي لكن احكم عليه بايه احكوا عليه بكتبه بمصنفاته. آآ امسك الكتاب واقول له والله ده الكتاب ده رائع جدا
ومؤلفه في الذروة من الفهم وو الى اخره. ما عندناش الكلام ده انا ما شفتوش انا لا اعرف رجلا ازهريا الف في علم الحديث كتابا يمكن ان يشار اليه بالبنان. فيما يتعلق بالتخريج والجري وراء العلل
انا ما اعرفش وانا راجل مصري والازهر مصري انا ما اعرفش. معظم الذين نبهوا وبرزوا في علم الحديث ما لهمش اي علاقة بالمعاهد العلمية ولا بالجامعات السعودية يشوف فيها جامعات كثيرة جدا. مين اللي نبغى في علم الحديث فيها؟ كتير منهم آآ اللي انا اعرفهم يعني طائفة منهم آآ من في الجامعات طائفة
برة الجامعة بس قلة المعاهد كانت القديمة كانت تعنى دائما بالفقه وبالاصول وبالكلام ولكن الحديس لأ. عشان كده الكنز ده ما فيش حد عارفه الكنز ده لازم يتفك يعني وانا دي محاولة مني يعني انا اؤكد جدا بصحيح البخاري
من يوم ما عرفت يميني من شمالي وانا البخاري ده آآ يعني حياتي اقرأ فيه باستمرار واتأمل فيه باستمرار وانا معترف بالعجز عن فهم كل ما فيه صحيح البخاري. عندي شيء وفاتتني اشياء. اللي عندي بحاول ان انا
يعني آآ ابثه فيكم بحيس ان نستنهض الهمم للذود عن هذا الكتاب لان الكتاب ده مش لانه البخاري بيصنفه لان ده كلام النبي عليه الصلاة والسلام وهو اعلى كتاب عندنا
لو جاز انك انت تسقطه الباقي ما تدورش عليه. لا تقول لي مسلم بقى ولا تقول لابو داوود ولا احمد ولا غيره. كله هيقع ليه؟ لان لم يشترطوا مثلما اشترط الامام البخاري. الامام البخاري ابو عبدالله رحمة الله عليه
صنف كتابه على المعتاد كتابه جعله كتبا. كتاب بدء الوحي. كتاب الايمان. كتاب العلم. كتاب الوضوء. كتاب الغسل. كتاب التيمم كتاب الحيض خلص الطهارة كلها دخل على الصلاة والمواقيت والاذان الى اخره. وبدأ يقسم
الكتاب بتاعه كتبا ويأتي بطائفة من احاديث الكتاب من الاحاديث الصحيحة التي بمجملها تغطي معظم احاديث الباب. معظم احاديث الكتاب ولكن كثير من الاحاديث هو ما جابهاش. ليه؟ ليست على شرطه
هو اشترط شرطا معينا الامام البخاري وحاول ان يطبق هذا الشرط في كتابه وآآ بكل اسف لم ينص على شرطه. ما قالش انا ساشترط في هذا الكتاب كزا وكزا وكزا وكزا. ما قالش كده. لذلك
دوخ الناس القاضي عياض اول من بدأ يفتش عن الحدوتة دي شرط البخاري ايه والكلام ده وبدأ العلماء يتكلموا من بعده كل واحد يقول شقة اشارته كذا وده يقول كذا ده يضيف شرط ده لكن مسلم قال شرطه في الاول بعبارات الفخمة
عبارات فخمة الامام مسلم من تقرأ مقدمته يستمتع بها. فالبخاري رحمة الله عليه عمل لنفسه شرطا عمل لنفسه وطبق هذا على كتابه. جزء من شرط البخاري لطلبة النابهين اللي بيفتشوا كده ويدوروا
تقدر تستخلصه من كتاب التاريخ الكبير. للبخاري البخاري له مصنفات او كتبا كثيرة. طبع منها طائفة قليلة بالنسبة للمذكور عنه. يعني طبع الصحيح الصحيح بتاعه وطبع التاريخ الكبير والتاريخ الاوسط. وقد آآ طبع قديما باسم التاريخ الصغير بس هو غلط. هو التاريخ الاوسط مش الصغير
الطريق الصغير لم يطبع. وعنده خلق افعال العباد وجزء رفع اليدين وجزء القراءة خلف الامام. عنده كتبا يعني من الجزء كتاب التاريخ الكبير للبخاري مش مجرد ذكر للرواة لأ في مباحث الاتصال والانقطاع. اللي عايز يعني ولكن هتتعبك
هتتعبك عشان تفهم البخاري يقصد ايه من تعداد اسانيد في ترجمة واحد يعني عزيز فلان سمع من فلان مسلا يعني. احيانا ينص يقول فلان سمع من فلان واحيانا اخرى لما يكون
السماع مختلف فيه ما يقولكش مختلف فيه نجيب شوية اسانيد ورا بعضها كده اسناد مرة يقول لك سمع واسناد يقول لك لبأت واسناد يقول لك عن انت بقى وشطارتك. تفهم البخاري يقصد ايه
عشان كده انا قلت قديما لا يستقيم البخاري لغبي. ارحمونا بقى ما تدخلوش بقى في فيما لا تعرفونه. ليه كانت اتكلم بالاشارة. عايز واحد زكي. واحد زكي الشرط البخاري احنا هنتعرض له فيما بعد
نفتفته حتة حتة كده. لان انا لو قعدت اتكلم عن شرط البخاري هنقلب المحاضرة بقى اللي ايه؟ لمصطلح لكن هناخدها ايه؟ مع الاسانيد. كل ما نقرأ اسناد نقول لطائف الاحاديث اللي موجودة في هذا الاسناد. لكن على اي حال. البخاري
صنف كتابه كتبا زي ما قلت لكم بدأ ببدء الوحي وانتهى بكتاب التوحيد. اخر كتاب في صحيح البخاري كتاب التوحيد انا اجتهدت وبنسب ده لنفسي عشان لو لو قاله عالم بتكئ عليه وآآ لكن انا بقول له لنفسي على اساس انه ده فهمي انا
ممكن يبقى غلط خلاص يبقى انا المسئول عن هذا الغلط ممكن يبقى صح. او فيه نوع من التوفيق يبقى الحمد لله بدأ البخاري به كتاب بدء الوحي. وروى فيه سبعة احاديث
بس. وختم كتابه بكتاب التوحيد. انا فهمت ان البخاري قصد بهذا لانه وكتاب التوحيد انما كتاب الايمان لأ الايمان حطه تاني كتاب بعد بدء الوحي انما كتابة ده اخر كتاب في صحيح البخاري. فهمت انا من هذا ان من اراد ان يخرج من الدنيا عن التوحيد فعليه بالوحي
عليه ان يبدأ كل عمله بالوحي يبقى بدايته بدء الوحي ونهاية التوحيد هو ده الدنيا كلها وبين هذا وذاك كل ما يلزم المسلم من امور دينه ودنياه وانت عندك كتاب الادب وكتاب الطلاق وكتاب النكاح كل الكتب. وكتاب الجهاد وغيره يعني. كأن
انما هذا الكتاب من بدئه الى اخره ده حياتك التي ستلقى الله بها فاذا اردت ان تخرج من الدنيا على التوحيد كلمة توحيد لا اله الا الله عليك ان تبدأ كل امورك بالوحي
اول حديث في البخاري انما الاعمال بالنيات. خلاص؟ واخر في البخاري كلمتان خفيفتان على اللسان ثقيلتان في الميزان حبيبتان للرحمن سبحان الله وبحمده سبحان الله العظيم. اول حديث انما الاعمال بالنيات. ليه
لان كل ما سيأتي بعد كتاب بدء الوحي الى كتاب التوحيد عايز نية. اذا اردت ان تلقى الله عز وجل في عمل جليل يبقى لازم كل عمل يبقى له نية
نية التقرب الى الله لازم. العبادة كده. ما فيش حاجة تطلع آآ طب دي تنفيذ الاحكام الشرعية انسان التزمها وعنده نية والى اخره كانه اراد ان يقول له افضل من كل هذا
الزكر ان الصلاة تنهى عن الفحشاء والمنكر ولذكر الله اكبر من الصلاة ذكر الله اكبر من الصلاة في انه ينهاك عن الفواحش لان الذكر متعلق بالمحبة لازم لازم تربطها ببعضها على طول. الذكر
متعلق بالمحبة. وما فيش واحد يخالف حبيبه لا سيما اذا كان حبيبه يراه وهو بعينه وعلى بساطه وفي سلطانه يا خجل وطبيعة الحب بيكسر. طبيعة الحب انه بيكسر صاحبه. حتى لما تلاقي اتنين بيحبوا بعض ولد وبنت والكلام ده
وهو بيكلمها لا يمكن يبص في عينيه انا ما حبتش قبل كده بصراحة. ها بس اعرف من كتب المحبين والكلام ده. واخد بالك؟ لكن ما يعرفش يسلط بصره في بصرها ابدا
اتكلم وحط وشه في الارض. وهو متلعثم كده ومش عارف يتكلم انما لوحده يعمل كل حاجة يجيب المسمار ويحفر قلبه وسهم طالع وسهم نازل والكلام ده. طبيعة الحب كده فلما يكون واحد بيحب واحد للدرجة دي ما اعتقدش يقدر يخالفه. بالزات وهو شايفه
عشان كده يقول لك الزاكر الانسان اذا تعلق بالله تبارك وتعالى وكان يستلذ بمجرد نطق اسمه في خلوته ده يقربه من الله اكثر من العبادات دي كلها وانت عارف الحديث المشهور. من عاد لي وليا. من عاد لي وليا فقد اذنته بالحرب
شف يعني حديث جليل اجل حديث في صفة الاولياء فقد اذنته بالحرب، باقول له انا هاحاربك نصرة لهذا الوليد وما تقرب عبدي الي بشيء احب وما تقر عبد ما تقرب عبدي بشيء احب الي مما افترضته عليه. ادي الحب الاولاني
اللي هو ايه؟ من اول بدء الوحي لحد كتاب التوحيد. كل اعمال البر وآآ الاحكام الشرعية وو الى اخره. هو ده اول حاجة تقربك من ربنا سبحانه وتعالى. ان اللي يقول لك افعل
ما تقاوحش ما تقولش ليه وعشان ايه وما ادري ايه وبتاع ايه وهيروح فين ويجي منين مش شغلك مش شغلك. انت شغلك اذا تأكدت ان الخطاب ات من سيدك لازم تنفذ
ده الحاجة اللي تقرب. ولا يزال عبدي يتقرب الي بالنوافل حتى احبه. ده حب القرب بقى حبان واحد مبني على التاني الاولاني انك انت تنفز الايه؟ الاوامر. التاني النوافل تطلع
ليه؟ لان النافلة مش فرض عليك. لكن من حبك اياه اي حاجة هو بيحبها بتروح تعملها وانا ضربت قبل ذلك مسلا بتقريب المعنى بواحد مسلا صاحب شركة او مدير عام او كده يقول له فراش
الفراش راجل بياخد مرتب مقابل عمل. يا بني تدخل تنضف المكتب وتمسح التراب وتعمل مش عارف ايه قائم بهذا تماما وبعدين من كتر ما الفراش ده زكي وفهم الراجل والكلام ده وبادر الى سمع في
تليفون واحد بيقول والله يا اخي انا مليت بيتي ورد وبتاع. باحب الورد يا اخي. ادخل من البيت الاقي وردة على يمين ووردة على شمالي وبتاع وكمان لما يبخروه للبيت والكلام ده حاجة جميلة خالص بحب البخور واحب ريحته ومش عارف ايه. القط الكلمة دي من مين ؟ ما الراجل هو كان مش صاحبه
قام رايح جايب ورد وحطه على يمين وشمال والكلام دوت وقام مبخر المكتب هو ما طلبش منه يعمل كده تمام؟ لكن وافق هذا محبة لهذا المدير او صاحب الشركة والكلام
لما الراجل في الحالة الاولى بينضف ويزبط الدنيا كلها بياخد مرتبه لما يقولوا يا سعادة الباشا انا زودني في المرض. بيقول له ليه ازودك ليه احنا متفقين تنضف المكتب وتكنسه وتعمله وتخليه يساوي في مقابل مبلغ كزا
تمام خلاص لكن لما يكون هو بادر وعمل قصة الورد والبخور والكلام ده. وسعادة البيه انا عندي ظرف النهارده ومش عارف ايه وباتجوز بنتي ولا مش عارف ايه. خد صح الكلام ولا اه ليه؟ عمل حاجة زيادة
محبوبة الى هذا المدير ولله المثل الاعلى يعني احنا بس بنضرب المسألة مثل نوره كمشكاة. اه يعني مسألة تقريب بس تقريب نوره تبارك وتعالى. فده الحب التاني اللي يوصلك. الحب الاولاني اه
حتى تقرب الى الله عز وجل به. بس مش هتطلع الدرجات العالية. فوق. مش هتبقى من المصطفين الاخيار يعني فانا عايز اقول حاجة بتوصل لحاجة. الحب الاولاني وصل. فعشان كده الذكر لانه متعلق بالقلب
فدي حاجة فخمة اوي زي يذكرك الله عز وجل في الملأ الاعلى. زي ما في الحديث. اذا احب الله عبدا الحب التاني بقى الحب التاني اللي هو حب القرب نادى جبريل يا جبريل اني احب فلانا اسف يعني يعني مرة واحد آآ
انتم عارفين قل له يا حسين ولا مش عارفينها عارفينها؟ اه. عارفينها. طيب في حد ما يعرفهاش كان آآ واحد آآ مراسل لقناة الجزيرة المهم انه قرب من آآ جمال مبارك وكده فواحد بيتكلم كلمتين كده فقال له رد عليه يا حسين. يا سلام! حسين ده طلع ان
انه ذكر فقط. ذكر فقط وصارت مثلا رد علي يا حسين. خلاص كده يبقى اتمثل كده واخد بالك؟ الرئيس السابق لو لو ذكر واحد بس والكلام ده انا واخده من آآ مستشاره يعني احد مستشاريه
لو بس ذكر واحد على لسانه بس. يا سلام! يطير بجناحين في السما ولله المثل الاعلى. شف بقى لما ربنا عز وجل يقول اني احب فلان عبد من عباده يمشي على قدميه. يمشي على الارض ايه على قدميه
اني احب فلانا فاحبه يحبه على طول. وبعدين جبريل عليه السلام ينادي في اهل السماء ان الله يحب فلانا والله نسأل الله ان يجعلنا منهم. حاجة فخمة اوي اوي يعني. واخد بالك وبعدين يوضع له
القبول في الارض قرار اهل السماء يحبوه بالامر ثم يوضع له القبول في الارض لحد ما حصل ارض يحبه حصى الارض يحبه. وفي صحيح مسلم في من حديث سهيل بن ابي صالح
كان بيحج مع ابيه ابي صالح اللي هو اسمه زكوان. من الرواة المشهورين عن ابي هريرة وله آآ مسند كبير عن ابي هريرة اسمه المكتوب يعني لكن احاديث كثيرة. كان عمر بن عبدالعزيز بيحج السنة دي. بيحج في السنة ديت
الحديس ده اتقال عشان كده ان الله اذا احب عبدا يعني وهو معدي الناس كلها وقفت وعد امير المؤمنين عمر عمر. فسهيل يقول لابيه يا ابتي الا تنظر الى محبة الناس لعمر
كلهم قايمين على الحلم وعاملين يشاوروا عليه ويقولوا عمر وعمر. فقال له ابوه اني سمعت ابا هريرة يقول وذكر هذا الايه ذكر هذا الحديث. يوضع له القبول في الارض. الناس تحبه بدون ما يكون بينه وبين بعض مصالح. يحب وخلاص
طب بيحبوا ليه؟ لا ادى له حاجة ولا اما شاله في حاجة ولا عمل له حاجة لكن محبوب اذا اتكلموا مع بعض في العيلة في الخلوة فلان يا سلام على فلان وبتاع. ربنا يبارك في فلان. ده احنا بندعي لفلان. ده ايه؟ ده القبول بقى
هذا هو القبول. ده بيبقى نتيجة الحب التاني حب القرب تمام؟ الذكر متعلق بالقلب عشان كده الذاكر لله تبارك وتعالى المحب له عز وجل ده الخطوة منه تساوي خطوات كثيرة من من غيره
يعني اه كما قال الراجي من لي بمثل سيرك المدلل. تمشي رويدا وتجي في الاول. قال ازاي الكلام ده بيقول له انا نفسي امشي زيك السيد المدلل الجميل ده بس يا اخي الغريب انه ماشي على مهله بس بيطلع الاول
لأ انا افهم اللي يطلع الاول يجري في مسألة السباق ليجري عشان يوصل للاول لأ ده ماشي على مهله ويطلع الاول. هو ده الذاكر بينه وبين الله عز وجل خبيئة من عمل
ولزلك هو احد المقربين آآ يوم القيامة الذين يستظلون بظل العرش حديث سبعة يظلهم الله عز وجل في ظله يوم لا ظل الا ظله ايه؟ ورجل ذكر الله خاليا ففاضت عيناه بعيط لوحده
ممكن الانسان يبكي في ملأ ليه الناس الطبع السراء زي ما بيقولوا. الطبع يسرق. يعني لو احنا دلوقتي بنتكلم كلام مؤثر ومش عارف واحد عيط ونهنه تبص تلاقي واحد بيعيط جنبه مع انه ما كانش مستعد يعيط
ليه؟ الطبع سراق يسرق. هو انا لما كنت بصلي زمان عند الشيخ كشك الله يرحمه ويحسن اليه. الكلام بتاعه مكرر يعني اللي اللي يداوم على سماع خطب الشيخ كش يلاقي كلام مكرر. لكن سبحان الله لما اظنه فيه من الاخلاص يعني؟ كل ما يقول
ويكررها كانه بيقولها اول مرة. كنت انا بقى ابقى واقف والشيخ كشك الله يرحمه لان ما كانش عنده حد يقرأه كتاب احياء يوم الدين ده قرآن للجماعة الخطباء. اي واحد خطيب جمعة ولا مش عارف ايه من بالزات من الازهر يعني
كده يحيى يوم الدين ده ركن ركين عنده. وحلو الدين ده مليان احاديث مكذوبة ومنكرة وباطلة والى اخره. في حيات وافاعي كتير اوي فالحديس كان اسر في جدا جدا لا شفت واحد شيبة كده كبير انا بقى
اتفطرت من العياط. وانا ببص له مع اني الحديس ده انا سامعه قبل كده. ببص له وابص واعيط يبدو انه كان عنده مشكلة. واخد بالك فكل كل يبكي على آآ ليلاه يعني
فالحديس كان حديس مكزوب. موضوع. تمام؟ انا ما عرفتش ان الموضوع الا بعدين يعني قال اذا ماتت ام الانسان يعني. ينادي ملك من السماء يا ابن ادم قد ماتت التي كنا نكرمك من اجلها
فاعمل صالحا نكرمك من اجله. يبدو ان هو امه ميتة وكان بيعقها ولا حاجة او مشتاق لها ما تعرفش لكن كان عياط البكاء كان شديدا وانا بقى بكيت يعني خدت الخطبة كلها بكاء. فالطبع بيسرق ممكن ما يكونش انت عندك آآ لكن اللي يبكي لوحده ده
قاعد لوحده كده يبكي ده هذا فعل الشوق الشوق هو اللي يعمل كده والمحبة هي اللي تعمل كده ولزلك سئل فضيل بن عياض او سفيان بن عيينة سفيان والفضايل انا يعني شاكك فيها. لكن هو واحد من الاتنين اكيد. اكيد. وانا ارجح كأنه الفضايل يعني. قال سائله
لما يبكي المرء؟ قال اذا قرح القلب ندت له العينان على طول العين تفضح صاحبها العين تفضح صاحبها. على طول يتكشف على طول. تبص في عينه تعرف لانها جاسوس القلب وطليعته. اي ملك من الملوك بيبقى له جاسوس
جاسوس القلب العين تكشف على طول فاذا اذا قرح القلب كان مقرحا مجروحا كان مجروحا. العين تترجم على طول ما يكون في القلب عن طريق البكاء. فعشان كده يعني انا فهمت
ايضا ان اخر حديس في البخاري قل هذا الحديث. عشان يقول لك ده المختصر مفيد. ده الحبين بقى الحب الاولاني ان تفعل ما افترضه الله عليك الحب التاني اخر حديس
ايه اللي هيوصلك بقى الى درجة ايه ؟ القرب. البخاري رحمة الله عليه رتب ابواب كتبه بطريقة رائعة يمكن هتظهر هذا يظهر هذا الترتيب معنا في كتاب العلم ما بيبوبش اي كلام. لأ تبويب
يخدم التويب الذي بعده والتبويب ده يخدم اللي بعده. وهكذا وانت ماشي كأنها ايه يعني سلسلة اخذة بعضها برقاب بعض ده النظرة النظرة العامة على كتاب الامام البخاري رحمة الله عليه. في
طعون موجهة للبخاري من جهة السند ومن جهة المتن. مشكلة الجماعة الاغبية اللي بيدخلوا على البخاري انهم جهلة تماما بعلم الاسناد دي اكبر مشكلة ينظرون في المتون بس اذا المتن راقه
ولا معقول يبقى الحديس صحيح. ما عجبوش يبقى باطل ادي شغلهم كله طلع لي واحد من الجماعة دول يتعلق باسناد مع ان القاعدة عند العقلاء اللي عنده عقل وبيفهم انه لا ننظر الى الكلام الا بعد ما ننظر الى ناقل الكلام الاول
احنا عندنا اي كلام في الدنيا. سند ومات هو انت لما تطلع النهاردة تتكلم عني وتنقل عني كلاما مش بتقول حدثني او سمعت هو ده الاسناد. هو فيه كلام كده بيجي لك من الهوا وانت قاعد كده تلاقي فيه كلام جاي كده اهو
ولا لابد لهم الناقل؟ طيب الاخبار كلها مش بيدخلها الصدق والكذب؟ اي خبر في الدنيا يا اما صح يا اما غلط يا اما صدق يا اما كذب في حاجة غير كده
في حاجة نص نص لأ ما فيش فانت لابد ان تنظر الى من الذي نقلك الاول قبل ما تفكر ممكن واحد فشار بيخترع اخبار او سيء الحفز وعنده توهمات كده والكلام ده. ينقل لك خبرا من الاخبار. انت انت شخصيا لا تعتد به
ابو لمعة الاصل الخواجة بيجوا. كتير منكم ما ادركش الحقبة دي برنامج كده يعلم الناس الكذب ابو لمعة الاصل. والخواجة بيجوا ليقولوا يا حبيبي واحد متعلم عربي كده والكلام ياخدوا الحلقة كلها فشر في فشر
يقول له آآ ما عرفتش اخ بيبي يقول له ايه؟ يقول له مش احنا زرعنا جبنة طلعت بهايم كده شغالين بالنزام ده كده تمام؟ يقول له لا ده ده في حاجة اكتر من كده يا خواجة
يقول له ايه؟ يقول له عندنا مكن بيطلع مش عارف جواميس ولا مش عارف بيطلع ايه وكام ايه. تمام؟ يقول يا لخوتي يا لهوتي يعني. تمام؟ وشغال بالنظام ده كده
انت لو دخلت دلوقتي على الانترنت كتبت الخواجة بيجوا والبتاع ده. هتشوف حاجات عجب. كان بيتقال في الستينيات والسبعينيات والكلام ده. فلو ان فيه واحد زي ده انت عارف ان هو ماشي بالنزام دوت والكلام ده وقال لك خبر ممكن تصدقه
انت لا لك علاقة بالحديس ولا بالاسناد ولا بنقد الرواة ولا باي حاجة. انت في حياتك كده اهو. تصدق البني ادم ده ليه؟ نقل لك اكتر من تلات اربع وقائع
كلها غلط وتبين ان كلها غلط عشان كده الجماعة الصحفيين والكلام ده. احنا كل ما حد يتكلم في فشر ومش عارف ايه يقول له ايه. كلام جرايد صح الكلام؟ كلام جرايد يعني ايه؟ يعني كدب بيألف الخبر
وانا آآ حكيت حكاية آآ زمان يعني حكاها واحد كان في جريدة الاخبار في الاخر خالص كده عامل عمود او آآ اسمه ابو نضارة. وجيب حاجات كده. هو ابو النضارة ده اللي كان بيحكي في برنامج
آآ ازاعي في البرنامج العام حوالي يمكن سنة سبعين سنة آآ كده في في الحدود دي كده. قال ان احنا عادة بنسيب في الجرنان في الصفحة الاولى مساحة فاضية علشان لو جالنا خبر في اللحزة الاخيرة نحطه يبقى سبق
يبقى احنا متابعين للاحداث يعني. فيقوموا يسيبوا ايه؟ عمود فاضي كده بحيس لو جه خبر نحطه. ما جاش خبر نملاه فكانوا مستنيين برضو خبر من الاخبار والكلام ده وبعدين ما جاش
والجرنان لازم يدخل الطبع. الطبعة الاولى طب نعمل ايه يا جماعة؟ نطلع الجرنان وفاضي. العمود فاضي آآ نفكر نفكر نفكر قاموا قايلين ايه؟ ذئب في المهندسين ده العنوان اطلع شهود العيان على ديب ماشي بيتفسح في الشوارع مش عارف ايه ممكن يعضي ولادنا وياكلهم ومش عارف ايه والكلام ده. فين رئيس الحي
عايز يملى الايه؟ يملى الفراغ بس ما يقصدش حاجة. طلعت الطوبة في المعطوبة وقروا نسيبهم في المهندسين. وانت عارف المهندسين بقى واخد بالك؟ ناس يعني ديب! ازاي ديب وماشي يتجول ويهز ديله اين المسئولين
سلطات ومش عارف ايه وبتاع اللي على طول كلموا رئيس الحي. ازاي يبقى عندك ديب في المهندسين ماشي والكلام ده وعيالنا بيروحوا المدارس وينزلوا اسواق ونسائنا ومش عارف ايه والكلام
قعد يتقصى يا اخوانا الديب فين عشان نجيبه منديل ولا حاجة. يدوروا على الديب مش اي الديب. بقت قضية وبدأوا يفردوا صفحات في الجرايد والذئب واين الذئب وراح فين الديب ومش عارف ايه والكلام ده. اتشال فيها رئيس الحي
ما هو ما يعرفش يجيب الديب. لا لا له لا ديب ولا دين ولا اي حاجة. جابه رئيس حي من طنطا طلع الولد ابن بلد وبيفهم اول ما يسكر الريس الحقيقي خلاص الدين
قام رايح آآ في الارياف جايب كلب واخد بالك له شعر كده ومش عارف ايه والكلام ده وجايب اتنين غفرا تمام ومكتفين الكلب وحاطينه في عربية مصور وآآ كاتبه كلب وادى له تلطين دب دب دب خلاص هات يا واصور وحط يا المصور في المش عارف ايه والكلام ده وجابوا الدين
اهو الجرايد تلت تربع كلامها كده مش عايز اقول يعني ان كله كده. تلات تربع الكلام. واحد يتوهم آآ السيناريو يعمله من دماغه يرمي الابرياء بالتهم والى اخره والكلام ده. فاحنا عادة نقول كلام جرايد
كلام جرايد يعني يعني كده فبدون ما ندخل بقى في معضلات الاسناد ومش عارف ايه. الناس كلها عارفة ان الخبر لابد له من ناقل. وده الترتيب العقلي اللي يقبله اي انسان
ما فيش خبر بيجي لك من الهوا فكونك تنزر في الكلام دون ان تنظر الى ناقل الكلام دي جناية على الكلام نفسه لان انا اذا جاءنا متن من المتون. انا
فهمته بطريقة وانت فهمته بطريقة مين اللي حكم علينا؟ انا وانت مختلفين مين اللي حكم علينا واحد تالت. ليه يعني؟ هو بيفهم عني؟ التالت ان انت تجيب دوا عصوم مرسل
عشان يبقى هو عقله حاكم على عقلي انا ارفض هذا مين بقى العقل اللي يدخل يفصل بين الكلام وما فيش حد ينطق؟ المعصوم عليه الصلاة والسلام انا مختلف وانت مختلف هو يفصل بينا. خلاص كلامه انتهى نهائي
لا مراجعة ولا ولا الى اخره يبقى اذا الجناية على الكلام ترك النظر في المخبر فانا لما اجي اقول الحديس ده مش عاجبني. زي واحدة لبنانية كاتبة في الصحيفة اللبنانية معترضة اشد الاعتراض ان
نساء اكثر اهل النار عنصرية ولا ايه؟ ولا عصبية؟ ولا احنا اللي دخلناهم النار ازاي في في النظام العالمي الجديد وفي القرن العشرين تقولوا النساء اكثر آآ اهل النار. لأ ده الرجالة هم اكثر اهل النار
مين اللي عامل القنبلة الذرية؟ مين اللي عمل الصواريخ عمالة قارات؟ مين اللي عمل حرب النجوم؟ مين اللي مش عارف مخترع ايه؟ ومين اللي مخترع ايه؟ مين اللي عامل الكيماوي وابادة البشرية؟ مش هم الرجالة
المرأة اللي معها السلاح الابيض بتخرط به بصل ومش عارف ايه والكلام ده. دي تدخل النار وصاحبنا عامل قنبلة زادية آآ مش عارف يدخل الجنة؟ لا انا معترض على هذا الكلام
ادي ادي ادي الافكار وقس على هذا كل اللي بينظروا في المتون بينظروا بهذه الطريقة لا لابد من الاسناد ابتداء كلهم يبصوا لمتون ويجيبوا حاجات مش فاهمينها العلماء تكلموا قبل كده فيها. طب بص لجهود العلماء قبلك يا اخي. يا اخي تواضع شوية
ما تمطرش بجناحيه تقول له انا العقل الوحيد اللي بيفهم في الدنيا. بص للمختصين احسن منك والمختصون في مهنتهم ماذا قالوا ولا واحد من دول يقدر يتكلم في حرب النجوم ولا حرب الفضاء القنبلة الزرية. ليه ما يتكلمش ليه ؟ عشان جاهل. طب ما هو جاهل بالدين برضو
ما الذي جرؤه على حمى الدين وانه يطلع يتكلم براحته؟ هوان العلماء هو ان العلماء على انفسهم وعلى العامة ما قاموش بالدور الذي ينبغي عليهم ان يقوموا به ويبقى عندهم شكيمة وعندهم قوة ولابد ان تحميهم الدولة
مش كل واحد يطلع يتكلم على كيفه يقول لك حرية رأي لأ دي فوضى مش حرية رأي بالزات ازا كان يتعلق بكلام الله ورسوله فالامام البخاري الكتاب بتاعه كالعادة اسناد ومتن
اذا اتكلمنا من جهة الاسناد فاللي كان بيتكلم فيها العلماء الكبار اوي بيتكلم من جهة الاسناد عشان الجماعة دول ما يفهموش فيه فميدخلوش اللي اتكلم في الاسانيد البخاري ومسلم مسلا واحد زي الدراقطني
ابو الحسن ده حاجة آآ يعني بعد الدرا قطن اتقفل الباب في معناه ومعنى الائمة الكبار لفوق. له كتاب العلل املاه من حفظه دي حاجة غير متصورة انا مش هقول لك رح اشتري علة دارا قطني
عشر مجلدات ولا بتاع بس ايه عايزك لو لو تقدر تطلع بس على اول حديث في مسند ابي بكر الصديق هذا الحديث انا لما كنت بروح زمان في اوائل الثمانينيات لدار الكتب المصرية
كنت رحت عشان انقل علة لدار القطن دي. ما كانش طبعا لا فيه تصوير ولا ولا الى اخره ولا ولا كان معك فلوس اساسا تقدر تصور يعني. كانت الصفحة الميكرو
فيلم تسعة مليم تسعة مليم ما جابتش قرش ما اعرفش اشتريه عشان كبير. كبير علي. فكانوا زمان في اوائل الثمانينات يمكنونا من النسخ الاصلية. يعني هل دار القطن دي كانت اربع مجلدات
كان ضايع منها المجلد الرابع وهي خمس مجلدات كلها كان ضايع منها الرابع تقريبا يعني. خدت الموبايل الاولاني وقعدت اكتب والله يا جماعة انا دماغي لف. لف من الاسانيد بتاعة حديد شيبتني هدوا اخواتها
شيبتني هود الحديد ده شيبني مش شايفني في المعنى. شيبني في النقل بس. عمال انقل. قل ورواه فلان. واختلف عليه. ورواه فلان ومش عارف ايه عن ابي سلمة عن ابي هريرة. ومش عارف مين عن آآ
ابي بكر الصديق يقول عن عمر بن الخطاب انا قاعد اكتب ودماغي عمال يلف ده الداراقطني حاطط رجل على رجل واملاهم الحفز من دماغه كده. ده شيء هائل هائل. يعني ما اللي يتكلم في البخاري والكلام ده واحد
اول لا عارف قدر الكتاب ولما بينتقد بيجيبها. ممكن نوافق الدارقطني ممكن نخالفه لكن في الاخر امام بيتكلم وفاهم بيتكلم في ايه. عشان كده يعني الكلام عن اسانيد البخاري ورواة والكلام ده ينبغي ان لم يكن على جهة التعليم
ينبغي ان يكون بين الفاهمين لكتاب البخاري ما نطلعش كده على الناس ونتكلم ونقول ده الراوي ده ضعيف ومش عارف ايه واللي عوام يفهموا ان ضعيف يعني حديس ضعيف. ويكون القصة مش كده الضعف يكون نسبي
ويكون فيه شيخ دون شيخ وفي آآ رواد بلد دون بلد فيها المسألة فيها تعقيدات ما فيش حد يعرف يجيبها ببساطة يعني. لكن على اي حال اسانيد البخاري نقاوة الا في بعض اسانيد
العلماء مختلفين مع البخاري فيها. مش كلهم بعضهم يعني العقيلي ابو جعفر العقيلي امام كبير اللي هو كتاب الضعفاء الكبير وكان احد النقاد قال ان البخاري عرض كتابه على ابي زرعة الرازي
وعلى احمد بن حنبل وعلى ابي حاتم الرازي حاجات اسامي عالية اوي يعني. فوافقوه عليه الا في اربعة احاديث هم معتقدين ان الحديس ده مش صحيح. له علة. يقول ابو جعفر العقيلي وهو احد النقاد والحق
فيها مع البخاري يعني انتقد اربعة احاديس بس فقط لا غير انا معنا فقط اهو. اربع احاديث فقط في الفين وسبعمية ولا قريب من تلات الاف. من من ذا الذي
في مساء قط ومن له الحسنى فقط. كل بني ادم عمله بشري لابد ان يتعرض للنقد ويكون عنده فاداله قطن له كتاب اسمه التتبع مشي ورا الاسانيد دي. انا هقول لكم بصيغة اجمالية عشان اختم المحاضرة. وان شاء الله في المحاضرات القادمة هنبتدي في كتاب العلم. لنقرأ بقى
ونمتع نفسنا بقى بالاسانيد والمتون والفوائد المستقاة من الحديث والكلام ده لما البخاري يخرج حديثا لراو متكلم فيه. حد اتكلم فيه من العلماء احمد ابن معين ابو حاتم الرازي النسائي قال ليس بشيء ضعيف بتاع الكلام ده. مش هتلاقي واحد راوي الرواة كله
قد كلهم اسقطوه وله في البخاري حديس. ده مش موجود انما يكون في رواية مختلف فيه. واحد يقول سقة والتاني يقول ليس بشيء. التاني يقول لا بأس به. والتاني يقول ضعيف. والتاني يقول اللي عنده مناكير. والتاني
ثقة الحجة هتلاقيهم مختلفين فيها. تمام؟ الاختلاف اختلاف النقاد في الراوي على حسب ما وصلهم من احاديثه انا هحكم عليك ازاي؟ انت كشخص. اقول فلان ده جدع اديتك الصفة دي ليه؟ اكيد يا اما عملت معي دقة جدعنة كده كم مرة؟ يا اما شفتك
اه بتعمل كلام تمام؟ واحد تاني يقول لك باقول له فلان ده جدع اوي. يقول له فلان والله ما استريحلوش. كاني على وشه قتيل. ها؟ طب اختلفنا ايه؟ قالوا ده جد
وفلة واخر حلاوة ومش عارف ايه بتاع. عرفت منهم ما لم يعرفه الطرف الاخر. الطرف الاخر لما يقول على وشه قتيل وانا ما اعرفش الراجل ده انت بتحبه ليه اللي عندي معرفتي به مش موجودة عند الايه؟ اللي قال ده على وشه قتيل ولا انا ما يعجبنيش ولا الكلام ده
خلاص؟ يبقى اذا انا وانت بنختلف في تقييم انسان بحسب المعلومات اللي ايه؟ اللي جت عندنا. الرواة كذلك الاحاديس اللي بيروها كان النقاد زمان راو من الرواة يجيبوا احاديسه كلها
يحفزوها وبعدين يبصوا فيها ويقارنوها باحاديس زمايله نفس الطبقة بتاعته يعني المسجد اللي احنا قاعدين دلوقتي فيه او ممتلئ اهو. هل كلنا على بعض زي بعض في الضبط والحفز لا ليه؟ الكلام اللي انا بقوله يهم ناس معينين مستنيينه
اصطادوه وفي ناس جايين يسمعوا كلمتين يفيدوهم وبتاع او في ناس جايين للفرجة تمام؟ يقول لك ده الراجل اللي بيطلع في التليفزيون تعالوا نتفرج عليه. زي زمان ما كانوا آآ يقولوا كده
او فلان مشهور تعالى نبص عليه. الناس لهم مآرب يعني مش يعني لو انا اتكلمت دلوقتي عن الجن والسحر والكلام ده. مين اللي هيحفظه اللي تهمه القضية دي لكن غالب الناس اللي قاعدين اهي معلومة. لكن مين اللي اخدها قضية وحطها في قلبه وهيجي يسألني بعد المحاضرة ويقول لي تليفونك لو سمحت
عندي مشكلة وبتاع المبتلى بالكلام فالناس على اختلاف انتماءاتهم واهتماماتهم كل واحد بيلقط همه في المسألة دي. انا قلت مسلا في المحاضرة الماضية للرئيس آآ الدكتور محمد مرسي انه يتقي الله في مسألة الشيعة والكلام ده
كتير من الناس يفهمه اتق الله يعني ما حاجة مش واحد يطلب مش آآ الشيخ ابو اسحاق شاتم الدكتور مرسي الله شتمه ازاي ؟ قال له اتق الله لو فيه حد بيقول لحد اتق الله الا ازا كان واقع في غلطة
شتمه وفيه ناس قالت هذا الكلام مش علي على آآ شيخ اخر جليل محترم قال له اتق الله برضو انا قريتها في الجرنان. قال له فلان الفلاني ينقلب على الدكتور مرسي
تنقلب عليه ليه بقى ؟ عشان قال له اتق الله. تمام؟ فلو واحد لو احنا في زمان الرواية بقى انتم مسلا عدد ضخم جدا انا قلت اتق الله. طلع واحد قال شاتم الدكتور مرسي
انا كناقد جه قدامي المخبر اللي بينقل الخبر والخبر بتاعه لقيت كل المسجد بيقول له اتق الله وده الوحيد اللي قال شتم الدكتور مرسي النقاد كانوا كده بقى. يقول لك الا ازا كان اللي قاعدين معه ما قالوش هزا الكلام
يبقى الراجل ده كان نايم بقى ليه؟ لانه لو كان حقا ما قال كان على الاقل عشرة خمستاشر واحد يقولوا زيه لكن كونه ينفرد بانه يقول المعلومة الفلانية. والاخرون من نفس الطبقة اللي قاعدين في الجامع. ما قالوش هزا الكلام يبقى ده سيء الحفظ. اكتب يا جدع
حطوا في ديوان الضعفاء والمتروكين. يبقى فلان الفلاني ازا غلب عليه كل ما نشوف اخباره نلاقيه ماشي على ناحية واصحابه وزمايله والكلام اللي بيقوله كلام اخر في نفس المجلس اذا زاد هذا منه
وكثر يبقى ده سيء الحفظ مغفل اي حاجة نديها ندي له اللقب وخلاص يتكتب. فما كانوش بيحكموا بالتشهي يعني. فلان حلو وفلان جدع فلان فوق فلان تحت. كده من دماغه. لأه لابد يعمل دراسة علمية على احاديثه
ويقارنها باحاديث الطبقة بتاعته. وشوفوه هل بيوافقهم ولا بيخالفهم؟ اذا كان بيوافقهم عادة وهم ثقات وكويسين يبقى الراجل ده كويس ازا كان في العادة انه يخالفهم يبقى ايه؟ يبقى ده سيء الحفظ كمان. دي كانت دراسة عسيرة جدا جدا
وبعدين هو الراوي الرواة عشرة خمستاشر لا الرواة بالالوف المؤلفة وكل واحد عنده الوف الاحاديث الوف في الوف وعندهم دراسة له نحن نحن امة عظيمة احنا ابتلينا بعقوق الاسلاف بعقوق الخلف
اللي يقرأ عن هذه الامة والله يفتخر انه ينتسب اليها حتى لو كنا في زمان الضعف والهوان الكتب المخطوطة التي لم تطبع تلتين الذي طبع والذي طبع لو انت حطيت كتابك جنب كتاب يغطوا نصه الكرة الارضية
ما فيش امة عما عملت لدينها مثل المسلمين. ابدا كل الكتب اللي انت شايفها دي حتى في اللغة والكلام ده كله لخدمة الكتابة والسنة خدمة كتاب الله عز وجل وسنة النبي عليه الصلاة والسلام. فين الامة اللي عملت عشر عشر عشر عشر معشار. اللي عمله المسلمون
لكن ابتلينا بعقوق المسلمين لهذا التراث الجليل الكبير. فعشان كده الائمة دول لما بينقدوا رواة من الرواة واحد يقول لك ده انسان كويس ده انسان آآ نص نص البخاري يعمل ايه بقى؟ الرواة بتوعه
نقاوة بينقي. طب اذا روى الواحد مختلف فيه نسأله كويس وثقة وناس قالوا ضعيف يقوم البخاري يعمل ايه يوم ينتقي بقى. انتقاء رجل خبير. انا كنت لسه بقول لكم امبارح البطيخة والمش عارف ايه والكلام
ها؟ هو يعرف ما تتمعلمش عليه وتستأزن عليه ابدا. اوعى وابن اللبون اذا ما لز في قرن لم يستطع سورة البوز القناعيسي اغسل ايدك وخف احسن نطحة منه هتفلق دماغك
لا احد يثبت للبخاري ها والحديد والبيت ده جميل جدا وابنه اللابوني اللي لسة بيرضع. امه ولدته عجل كده آآ ظريف ولسه بيرضع اللبن تمام؟ ده ابن اللابون اذا ما لز في قرن
لم يستطع سورة البز القناعسي. البزن البازل الكامل تمام؟ يعني لو انت جبت عربية كارو وهيجرها اتنين جحش وابوه تمام؟ جحش وايه وابوه. الجحش صغير وابوه كبير وهم الاتنين شادين العربية. الجحش يعرف يمشي زي ابوه
ها ما بيجرش زي ابوه اهو يقول لك اذا ما لز في قرن حطوا اتنين جنب بعض ابن اللابون ما يقدرش ينافس البوز للقناعيس حاجة الفخمة الضخمة ديت يعني. فالبخاري سماء لما ينتقي
اوعى تدمعلي ما عليه لابد ان تعرف انه انتقى من احاديث هذا الراوي ما لم ينكره اهل العلم عليه مش كل رواية للضعيف بتكون كاذبة الضعيف ممكن يحفظ انت تعرف حافز ولا ما حافظش ازاي
طريقة الطبقة بقى وزمايله هتلاقيه موافق لاغلب الثقات في رواية هذا الحديث يبقى حافظ مش معنى انه ضعيف يعني كل كلامه يقع. لأ هتلاقي الكلام دون كلام. اغلبه واقع بس تلاقي شوية كويسين كده. انتقهوا
فينتج كان ينتقي من احاديث المتكلم فيهم ما لم ينكره اهل العلم عليه فما تجيش تبص في الاسناد بتاع البخاري وتقول اه اسناد ضعيف ومش عارف ايه والكلام ده. انا الحقيقة انكر هذا الايه؟ هذا المسلك. اه ان شاء الله يعني اه هنطبق
علم الحديث تطبيقا عمليا على كتاب البخاري في المرة القادمة بازن الله تعالى اقول قولي هذا واستغفر الله لي ولكم